Հիշեցի ճակատիս մեջ միշտ վառվող հայ կնոջ կերպարը: Մեր կանայք այնքան կուտակված հույզեր ու սպասումներ ունեն իրենց մեջ: Ամեն օր փողոցում հանդիպում են աղջիկներ` տխրությունն ու առօրյա հոգսերն աչքերում առած: Նրանք այնքան են կարոտ սիրո, քնքշանքի, այնքան կարիք ունեն ջերմության: Ինչքան մեծ է նրանց մոտ ընտանիք կազմելու ու մայրանալու երազն, ու ինչքան են օրեցօր փոքրանում հույսերը, որ դա իրականություն կդառնա: